Rīgas Riteņbraukšanas skola

Grīvas iela 28, Rīga, LV-1055, tālrunis 67181801, e‑pasts: rrsk@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 14.04.2025. |  | Nr. SPSRI-25-6-nts |

**Nomas transportlīdzekļa izmantošanas kārtība**

Izdoti saskaņā ar Valsts pārvaldes iekārtas likuma 72.panta pirmās daļas 2.punktu un trešo daļu un 73.panta pirmās daļas 4.punktu

1. **Vispārīgie jautājumi**
2. Rīgas Riteņbraukšanas skolas (turpmāk – RRS) nomas transportlīdzekļu (turpmāk – Auto) izmantošanas kārtība (turpmāk – Noteikumi) nosaka RRS Auto pieteikšanas un lietošanas kārtību, kā arī atbildību par Auto izmantošanu.
3. Noteikumi ir saistoši RRS darbiniekiem, kuri izmanto Auto (turpmāk – Lietotājs).
4. Lietotāju ar Noteikumiem iepazīstina pirms Auto izmantošanas uzsākšanas un saņem apliecinājumu par iepazīšanos. Lietotāja parakts uz veidlapas par iepazīšanos ar Noteikumiem ir apliecinājums, ka Lietotājam Noteikumi ir skaidri un saprotami un Lietotājs apņemas tos ievērot, kā arī Lietotājs apzinās to pārkāpšanas sekas.
5. RRS sporta treneri (turpmāk – Treneri) uzsākot izmantot Auto nosūta direktora vietniekam saimnieciski administratīvajā darbā (turpmāk – Vietnieks) darba e pastā Auto izmantošanas grafiku (1. pielikums). Auto izmantošanas grafika izmaiņu gadījumā Treneri iesniedz Vietniekam jaunu grafiku ne vēlāk, kā trīs dienas pirms vēlamā grafika izmaiņām, ņemot vērā grafikā esošos brīvos laikus.
6. RRS administrācijas darbinieki informē Vietnieku par Auto izmantošanas laiku.
7. Lietotājs komandējuma un darba braucieniem pieteikumu Auto izmantošanai nosūta darba e pastā Vietniekam, ne vēlāk kā piecas darba dienas pirms brauciena sākuma datuma (2. pielikums).
8. Vietnieks saņemtos Auto izmantošanas pieteikumus atzīmē Auto izmantošanas grafika datnes vietnē <https://outlook.office.com/groups/home>.
9. Auto pastāvīgā atrašanās vieta ir Grīvas iela 28, Rīga.

**II. Lietošanas noteikumi**

9. Lietotājs apņemas:

9.1. katru reizi uzsākot izmantot Auto, pārliecināties par Auto tehnisko un vizuālo stāvokli, auto salona tīrību un kārtību, nepieciešamības gadījumā veikt foto fiksāciju;

9.2 pēc katras Auto izmantošanas atstāt tīru salonu un pārliecināties par Auto iespējamiem bojājumiem izmantošanas laikā;

9.3. uzsākot braucienu pārliecināties vai Auto atrodas ceļazīme, kurā aizpilda odometra rādījumu, kuram ir jāsakrīt ar iepriekšējā brauciena beigu odometra rādījumu, datumu un laiku;

9.4. beidzot braucienu ceļazīmē aizpilda nobraukto maršrutu, kilometrāžu un odometra rādījumu;

9.5. RRS atbildīgais darbinieks par ceļazīmēm katra mēneša beigās elektroniski aizpilda Auto ceļazīmes atbilstoši iekšējiem normatīviem aktiem;

9.6. uzsākot braucienu pārliecināties par Auto esošo degvielas daudzumu. Ja degvielas daudzums ir nepietiekams veic degvielas uzpildi ar karti, kura atrodas Auto;

9.7. pēc brauciena degvielas uzpildes pamatojuma dokumentu nodod RRS atbildīgajam darbiniekam par ceļazīmēm;

9.8. izmantot Auto tikai amata aprakstā noteikto pienākumu veikšanai;

9.9.izmantojot Auto, ievērot ceļu satiksmes noteikumus un RRS iekšējos normatīvos aktus;

9.10. rūpēties par Auto tehnisko un vizuālo stāvokli, kā arī nekavējoties ziņot RRS par Auto nozīmētajam atbildīgajam darbiniekam (turpmāk – Darbinieks) par jebkādiem bojājumiem vai problēmām un fiksēt tehnisko defektu, negadījumu un citu atgadījumu reģistrācijas žurnālā;

9.11. ceļu satiksmes negadījuma gadījumā nekavējoties informēt Auto izīrētājas kompānijas pārstāvi, Valsts policiju un Darbinieku;

10. Lietotājiem aizliegts:

10.1. izmantot Auto privātiem nolūkiem;

10.2. nodot Auto trešajām personām;

10.3. pārkāpt ceļu satiksmes noteikumus vai izmantot Auto tādā veidā, kas varētu izraisīt apdrošināšanas gadījumu.

**III. Izmaksas un atbildība**

11.Lietotājs ir pilnībā atbildīgs par Auto pareizu un drošu izmantošanu.

1. Lietotājs sedz visus zaudējumus, gadījumā, ja Auto tiek nodarīti bojājumi Lietotāja vainas, bezdarbības vai nolaidības dēļ.
2. Lietotājs apņemas atlīdzināt RRS radušos zaudējumus, ja tiek konstatēts, ka Lietotājs ir lietojis Auto privātiem nolūkiem.
3. Lietotājs atlīdzina RRS, Auto izīrētājas kompānijai vai citām personām nodarītos zaudējumus vai kaitējumu, ja viņš:

14.1. par notikušo ceļu satiksmes negadījumu nav ziņojis Valsts policijai, Auto izīrētājas kompānijas pārstāvim un Darbiniekam;

14.2. pie stūres atradies bez derīgas auto vadītāja apliecības, alkohola, narkotisko vai citu apreibinošo vielu ietekmē;

14.3. pārkāpis ceļu satiksmes noteikumus vai ar savu darbību vai bezdarbību ir nodarījis bojājumus Auto, kā rezultātā apdrošināšanas kompānija atsakās izmaksāt apdrošināšanas atlīdzību.

1. Lietotājs pats atlīdzina naudas sodus un ar sodu apmaksu saistītus izdevumus par ceļu satiksmes noteikumu pārkāpšanu Auto izmantošanas laikā.
2. Par atkārtotiem vai apzinātiem ceļu satiksmes noteikumu pārkāpumiem, kas izraisa sodu, RRS var piemērot Lietotājam piezīmi vai rājienu, kā arī liegt izmantot Auto.

|  |  |
| --- | --- |
| Rīgas Riteņbraukšanas skolas direktore (izglītības jomā)  | I.Salmiņa |

|  |
| --- |
| Iliško 67181801   |